
© asculta articolul 
Nasterea nationalismului ultra-xenofob ucrainean 
1. Preliminariile conflictului ucraineano-polon 


Originea nationalismului xenofob ucrainean nu se afla in teritoriul actualului razboi ruso-ucrainean, ci in coltul opus, de nord-vest, al Ucrainei de azi, si nu isi 
are motivatia istorica in conflictul ucraineano-rus, ci in conflictul ucraineano-polon. 


Dupa infrangerea Puterilor Centrale si dezintegrarea Imperiului Austro-Ungar, in noiembrie 1918, ucrainenii au infiintat o Republica (Populara a 
Ucrainei Occidentale) la Lwov, pentru controlul Galitiei de Est si Nordului Bucovinei. Galitia de Est era un teritoriu conlocuit de ruteni cu polonezi si evrei si 
disputat cu polonezii. Centrele urbane, precum Lwovul, erau locuite covarsitor de polonezi si evrei, dar la Lwov erau incartiruite doua regimente ucrainene 
sub protectia arhiducelui Wilhelm de Austria, un disident Habsburgic (,printul rosu”), entuziast pro-ucrainean. Luptele de strada de la Lwov, au fost 
declansate de aceste regimente, la 1 noiembrie, prin ocuparea institutiilor si arborarea drapelului ucrainean. Pe 11 noiembrie Polonia si-a proclamat 


independenta si a trimis trupe regulate la Lwov, dupa care luptele de gherila urbana au degenerat in razboiul polono-ucrainean (noiembrie 1918 — martie 
1919), castigat de polonezi. La 22 ianuarie 1919 RPUO a fuzionat cu Republica Populara (Nationalista) Ucraineana si, in aprilie 1920, ucrainenii s-au aliat 
cu fostii adversari, polonezii, care erau in razboi cu sovieticii. 


Razboiul polono-sovietic a durat doi ani (februarie 1919-martie 1921), timp in care Aliatii au transmis partilor beligerante propuneri de incheiere a ostilitatilor 
si fixare a granitelor pe o linie ,,etnic rezonabila”. Cea mai cunoscuta dintre acestea a fost linia propusa de catre ministrul de Externe britanic, lordul Curzon. 
in vestul Liniei Curzon polonezii formau o masa compacta, iar in estul ei (Galitia de Est) ucrainenii, polonezii si evreii formau un mozaic imposibil de separat 
teritorial. Atat polonezii cat si sovieticii au refuzat Linia Curzon, continuand razboiul si trecand teritoriile, printre care si Galitia de Est, dintr-o mana intr-alta. 
Dupa o ofensiva polono-ucraineana spre est, trupele sovietice au ocupat Lwovul, apoi Kievul, guvernul efemerei RPU s-a refugiat in Polonia, sovieticii au 
ajuns la portile Varsoviei. A urmat ,miracolul de pe Vistula” si contraofensiva Pilsudski, recucerirea Kievului, a Lwovului, armistitiul cerut de sovietici si Pacea 


de la Riga. 


Sunt notabile aprecierile maresalului Pilsudski in acest context: , Tot ce putem obtine in partea de vest depinde de Antanta — de masura in care 
aceasta ar putea dori sa constranga Germania’, in timp ce in est ,exista usi care se deschid si se inchid, si depinde de cine le forteaza deschiderea si cat de 
departe.” 


Continuarea luptelor, in pofida presiunii Aliatilor pentru incetarea lor, a depasit cu mult simpla disputa teritoriala. Ea a avut, de fapt, ample motivatii 
strategice si ideologice. Pe de o parte tandemul Lenin-Trotki urmarea jonctiunea—in vederea extinderii ,revolutiei mondiale’—cu socialistii si comunistii 
germani care formasera deja, in 1918, Republica Sovietelor (Sfaturilor-Raterepublik). Pe de alta, Pilsudski urmarea blocarea velicorusismului si a 
bolsevismului in ascensiune, prin proiectul sau Intermarium, care viza crearea unei uniuni statale multinationale de la Baltica la Marea Neagra. 


Prin Tratatul de Pace de la Riga din 18 martie 1921, care a incheiat razboiul polono-sovietic, granita de est a Poloniei, renascute dupa Primul Razboi 
Mondial, a fost impinsa spre est in medie cu 250 kilometri fata de linia Curzon. Aliatii au acceptat, in 1923, aceasta granita intre Polonia si URSS, prin care, 
pe de o parte peste un milion de polonezi ramaneau in RSS Ucraineana si, pe de alta, Galitia de Est, Lwovul, cu o larga populatie ucraineana (si evreiasca, 
desigur) a ramas la polonezi. Volinia a fost impartita intre sovietici si polonezi. 


2. Masacrele din Volinia si Galitia. Nasterea Banderismului 
Galitia si Volinia pot fi considerate tinuturi de obarsie a ucrainenilor (rutenii), care traiau in ele intr-un mozaic etnic inextricabil cu polonezii si evreii, mai intai 
sub dominatia polono-lituaniana, pe urma sub cea Habsburgica. De acolo a avut loc coborarea lor treptata spre sud, atat in nordul Novorossiei cat si in 


Bucovina si Basarabia. 


intre cele doua rdzboaie mondiale, guvernul polonez a incercat sA schimbe compozitia etnicd a acestor regiuni, printr-o colonizare masiva cu polonezi, 
suprimarea invatamantului in limba ucraineana, trecerea fortata a bisericilor ucrainene la ritul romano-catolic sau chiar distrugerea lor. 


In 1929 s-a constituit la Viena Organizatia Nationalistilor Ucraineni (site-ul actual al OUN este: https://oun.org.ua/ (https://oun.org.ua/)). In februarie 1941 


Stepan Bandera a devenit liderul aripii radicale a OUN, cunoscuta ca OUN-Bandera. Notorietatea lui se datora participarii la asasinarea ministrului de 
interne polonez (1934), in urma careia Bandera a fost condamnat la moarte, pedeapsa comutata in detentie pe viata. A fost eliberat din inchisoare in 
septembrie 1939, la invadarea Poloniei de catre germani. La 30 iunie 1941, o saptamana dupa declansarea operatiunii ,Barbarossa”, OUN-Bandera a 
proclamat, la Lwov, infiintarea unui stat ucrainean independent. Cu toate ca punctele 3 si 4 ale Proclamatiei prevedeau ,colaborarea stransa cu Marea 
Germanie National-Socialista” [1], germanii, care la data aceea inaintau vertiginos, nu aveau nevoie de o Ucraina independenta, au respins proclamatia si, 
dupa refuzul lui Bandera de a o anula, la 5 iulie |-au arestat pe si I-au trimis la Berlin. In ianuarie 1942 a fost transferat in lagdrul de concentrare 


Sachsenhausen, intr-un regim de detentie lejer, corespunzator prizonierilor speciali, inclusiv vizite ale sotiei care fi facilitau controlul OUN-B. 


jn octombrie 1942 OUN-Bandera a format, in Volinia, Armata Insurectionala Ucraineana (UPA), care, in 1943, a declansat masacrele din Volinia si 
Galitia [2], ([3], pp. 165-172), teritorii care ieseau treptat de sub ocupatia germana, cu scopul declarat al epurarii etnice a polonezilor din aceste regiuni. 
OUN-Bandera considera ca ,nemtii si rusii vin si pleaca, dar polonezii trebuie eliminati de pe «pamanturile ucrainene», cu forta”. Masacrarea 


s-a facut cu arme albe, cutite, topoare, seceri, furci, fierastraie. Dupa masacre, satele poloneze erau incendiate. Un preot romano-catolic a fost taiat in doua 
cu fierastraul, alti doi rastigniti Ferocitatea este similara cu cea a masacrelor hortiste din 1940 de la Ip si Treznea: in Volinia femei gravide au fost ucise cu 
cutitul infipt in abdomen; la Ip un dement maghiar hortist a scos copilul din pantecele mamei cu baioneta. Termenul de nationalism ultra-xenofob ramane 
inca palid pentru definirea unei ideologii care sta la baza unei astfel de demente colective. Istoricul american Tymothy Snyder, cea mai citata sursa pentru 
aceasta perioada, foloseste sintagma ”o forma totalitara de nationalism integral” ([3], p.168). Numai in intervalul de varf al acestor actiuni, din iulie 1943, au 
fost masacrate peste 150 de sate poloneze. Culorile drapelului UPA si siglei OUN-B: rosu si negru — sange si moarte. 


Bandera nu a participat direct la aceste masacre. El a fost, insa, ideologul de necontestat al epurarii polonezilor din Volinia si Galitia prin exterminare. 
Caracterizarea lui Bandera ca nazist este superficiala. El este liderul ideologic si idolul nationalismului ultra-xenofob ucrainean, care isi are propriile radacini. 
in 1945 germanii I-au readus in Ucraina, unde a pus bazele miscarii de partizani antisovietice si impotriva comunistilor polonezi. OUN-B a considerat ca el 
trebuie sa conduca protejat, din afara granitelor, miscarea de rezistenta. A fost asasinat la Munchen, in 1959, de KGB la ordinul direct al lui Hrusciov. In 
ianuarie 2010, presedintele Victor luscenko i-a acordat titlul de erou al Ucrainei [4]. Memoriale ale lui Bandera exista pe tot teritoriul Galitiei de Est. in cele 


trei orase principale galitiene, Lwov, Ternopil, lvano-Frankivsk i-au fost ridicate monumente (slide 1). Ziua lui de nastere este aniversata in fiecare an prin 
marsuri cu torte. 

3. Depolonizarea RSS Ucrainene de catre Stalin si Hrusciov 


Dupa Al Doilea Razboi Mondial, conform intelegerilor Stalin-Roosevelt-Churchill de la lalta si Teheran, reconfirmate la Potsdam, granita sovieto-poloneza a 
fost stabilita aproximativ pe linia Curzon, estul Galitiei si Voliniei intrand de data aceasta in componenta RSS Ucrainene. Churchill a acordat o atentie 
deosebita trasarii granitelor Poloniei post-belice [5]. Cand, la lalta, a incercat sa le pastreze mai aproape de linia Tratatului de la Riga din 1921 (cu Lwovul la 
Polonia), Stalin a replicat: ,Vreti sa fi spun poporului rus ca sunt mai putin rus decat Lordul Curzon?”. In cursul unei discutii cu Stalin, Churchill a transat 
problema poloneza (in aceeasi maniera cu ,acordul de procentaj”) cu modelul celor trei bete de chibrit: a luat chibritul din dreapta si |-a trecut, peste cel 
central, in stanga. Polonia ceda Uniunii Sovietice Galitia de Est si Volinia, pana la linia Curzon, si primea in compensatie teritorii interbelice ale Germaniei 
invinse, pana la linia Oder-Neisse (slide 2). Stramutarea corespunzatoare a populatiilor a fost hotarata la Conferinta de la Potsdam. 

Ceea ce nu au reusit banderistii prin exterminare, au realizat sovieticii prin stramutare. Inceputa in perioada ocupatiei sovietice a estului Poloniei din 
septembrie 1939 — iunie 1941, politica sovietica oficiala de depolonizare a RSS Ucrainene, a constat in stramutarea a peste un milion de polonezi din Galitia 
si Volinia de est in Polonia sovietica. Un prim val (1945-1946) a fost ordonat de catre Stalin, dar semnat de catre Hrusciov (prim-secretar al PC Ucrainean 
din 1938 pana in 1949); un al doilea val (1955-1959) a fost ordonat de catre Hrusciov (de data aceasta ca prim-secretar al PCUS). Teritoriul Galitiei de Est 
(Lwov, Ternopil, lvano-Frankivsk), astfel purificat etnic, va deveni peste ani fieful neo-banerismului ucrainean si va influenta decisiv, incepand cu Revolutia 
Portocalie din 2004, orientarea Ucrainei de Est spre confruntare cu Federatia Rusa. 


Stramutarea germanilor dincolo de linia Oder-Neisse a fost mult mai ampla. 

»Daca nu citesti ziarele esti neinformat, 
daca le citesti esti dezinformat” (Mark Twain) 
4. Dificultatile reconcilierii polono-ucrainene. 
Judecand dupa informatiile zilnice ale mass-mediei din Romania am ramane cu impresia ca relatiile polono-ucrainene sunt impecabile (tot asa dupa cum 
publicul care asculta zilnic informatii despre sustinerea conducerii Romaniei, pana in panzele albe, pentru Kiev poate ramane cu impresia subliminala ca 
Teritoriile Romanesti Ocupate ar fi in Federatia Rusa si nu in Republica Ucraina). 
Polonia a fost, pana de curand cel mai vocal sustinator al Kievului. Acest aspect se leaga nu de o dragoste polono-ucraineana, ci de dorinta Varsoviei de a 
aparea ca principal jucator politic est-european, intr-o reactualizare a marelui proiect Intermarium al lui Pilsudski. Numai ca Washingtonul are — si a 
implementat — propriul proiect Intermarium (pe teritoriul nostru urmand sa fie constituita, spre extazul unora, cea mai mare baza militara NATO, de facto 
USA, din Europa). 
Masacrele din Galitia si Volinia au lsat urme adanci in mentalul colectiv polonez si in cel ucrainean. Dupa largi dezbateri publice, in 2015 (in timpul 


mandatului prezidential al lui Petro Porosenko), Rada Suprema de la Kiev a adoptat 0 lege prin care glorifica OUN si UPA. in replica, Seimul (Parlamentul) 
polonez, a dat o rezolutie prin care acuza OUN si UPA de epurare etnica, iar in 2016 a instituit ziua de 16 iulie ca Zi Nationala de Comemorare a Victimelor 


Genocidului nationalistilor ucraineni asupra populatiei civile a celei de-a doua Republici Poloneze. 


La comemorarea a 75 de ani de la masacre (2018) presedintele Poloniei, Andrzej Duda, depunand o coroana de flori in lanul de grau care acopera locul, 
acum in Ucraina, unde a fost unul dintre satele poloneze (Kolonia Pokuta) masacrate si incendiate de catre ucrainenii UPA (slide 3) a spus: ,Fiecare 
polonez ucis si ars aflat in acest pamant trebuie sa-si recapete numele si prenumele.”[6], Oficialitati poloneze s-au exprimat: ,E greu de admis ca Ucraina sa 
se alature UE fara sa permita deshumari la locurile unde au avut loc masacrele.”[7] 

in ianuarie 2023, cand parlamentul de la Kiev I-a omagiat pe Bandera, premierul polonez, Mateusz Morawiecki si-a exprimat dezavuarea: "a avut loc un 
genocid in care intre 100.000 si 200.000 de polonezi au murit in mainile nationalistilor ucraineni in zonele de frontiera in timpul celui de-al Doilea Razboi 
Mondial, si vom lupta intotdeauna pentru a mentine vie memoria lor” [7]. 


Tensiunea polono-ucraineana mocnita a abandonat eufemismele diplomatice in timpul crizei cerealelor din 2023. in discursul sau din 20 septembrie de la 
tribuna Adunarii Generale a ONU, Zelenski a acuzat Polonia ca (impreuna cu Ungaria si Slovacia) ,face jocul Rusiei” refuzand, la 15 septembrie, sa 
redeschida granitele pentru importul cerealelor ucrainene. Reactiile liderilor polonezi au venit in aceeasi zi. Andrzej Duda a afirmat ca ,,Ucraina este ca o 
persoana care se ineaca...extrem de periculoasa si care isi poate trage salvatorul sub apa’, iar Morawiecki a afirmat ca Polonia nu va mai livra arme 
Ucrainei si l-a avertizat pe Zelenski ,sa nu mai jigneasca vreodata Polonia’[8] 


Daca obiectivul OUN-Bandera si al bratului ei inarmat, UPA, in 1943, era crearea unui stat national ucrainean pe teritoriul Galitiei si Voliniei, prin 
exterminarea tuturor polonezilor din acele teritorii, obiectivul neo-banderismului de la Kiev de dupa 2004 a devenit purificarea etnica prin asimilare lingvistica 
si culturala, legiferata, in imensul teritoriu pe care sovieticii |-au creat Ucrainei, in egala masura a rusilor din Donbass si a rom€nilor din Teritoriile Romanesti 
Ocupate de Ucraina. 


Asupra nationalismului ultra-xenofob ucrainean, vom reveni, in 2014, cand el s-a ingemanat cu Doctrina Wolfowitz a neo-conservatorilor de la Washington, 
ignorand celebrul avertisment al lui Kissinger: ,Ar putea sa fie periculos sa fii dusmanul Americii, dar sa fii prietenul ei este fatal” (formulat pe vremea 
retragerii americanilor din Vietnam si ilustrat spectaculos la retragerea din Afganistan). Este problema nationalistilor de la Kiev ca s-au lansat intr-o aventura 
sinucigasa. Este problema noastra, a rom€nilor, ca, in locul unei politici externe echilibrate, intelepte si preventive, ne lasam antrenati, pas cu pas, tntr-una 
sinucigasa, dictata de interese straine. 


[1] https://en.wikipedia.org/wiki/Act_of_restoration_of the Ukrainian_state (https://en.wikipedia.org/wiki/Act_of_restoration_of the Ukrainian_state) 


[3] Timothy Snyder, The Reconstruction of Nations. Poland, Ucraine, Lithuania, Belarus, 1569-1999, Yale University Press, London, New Haven & 
London, 2003. 

[5] Winston Churchill, Al Doilea Razboi Mondial-Memorii, vol ||, Paul Editions, 2019. 


[6]https://www.president.pl/news/polish-president-on-volhynia-massacre-anniversary-observances,36756 (https://www.president.pl/news/polish-president- 

[8]Jacek Lepiraz- corespondent Deutsche Welle la Varsovia https://www.dw.com/ro/polonia-%C8%99i-ucraina-devin-cei-mai-buni-prieteni-de-acum- 

Radiatia electromagnetica pulsata. 
Nocivitatea tehnologiei GSM-XG-WIFI. 

